Selle aasta Säsi võitja teeb ilma — Sirp\nSelle aasta Säsi võitja teeb ilma\nJohanna Tammsalu: „Disainis ongi nii, et on ikoonilised tooted, mille järgi disainerit tuntakse, ning teised tooted, mille müük läheb hästi.“\nKeraamiliste lampide kollektsioon Solid Spin sündis eksperimentidest keerlevate igapäevaobjektidega.\nJohanna Tammsalu on noore disaineri auhinna Säsi 2016. aasta laureaat. Samuti võitis tema nagisüsteem Nörk sel aastal tootedisaini auhinna Bruno võistluse elukeskkonna toote kategoorias.\nSäsi žürii hindas kõrgelt tema ettevõtlikkust, sest häid ideid on kõigil, ent nende millekski käegakatsutavaks ja tiražeeritavaks vormimine nõuab aastatepikkust visa tööd, milleks paljudel ei jätku jõudu.\nTammsalu on õppinud Londonis reklaami ja fotograafiat, sellele järgnes magistriõpe tootedisaini alal Madridis. Tema töid on näidatud mitmel rahvusvahelisel disaininäitusel, muu hulgas ka Milano disaininädala ja Londoni disainifestivali raames. Tema disaini on kajastatud paljudes ajakirjades üle maailma. Johanna Tammsalu juhib disainistuudiot Tamma Design ning talle meeldib töö koos väiketootjate ja meistritega.\nKuidas sa sattusid Lääne-Londoni ülikooli reklaami ja fotograafiat õppima?\nJohanna Tammsalu: Pärast Liivalaia gümnaasiumi lõpetamist ei teadnud ma, mida teha tahan. Võtsin aasta vabaks, et rahulikult mõelda ja kaaluda. Olen pärit loomingulisest perekonnast, kus isa töötab teatris ja ema on tekstiilikunstniku haridusega galerist. Ema töö kõrvalt nägin, et tarbekunstnikud on pühendunud oma kunstile ega mõtle üldse brändile, mille abil tegelikult toodet müüa. Teadsin, et Inglismaal on reklaam väga loominguline ja põnev valdkond, ning läksingi sinna seda õppima. Nüüd tuleb see mulle igapäevatöös kasuks. Tänaseks on ka Eesti koolide õpe muutunud. Siinsed disainerid oskavad luua tugevat brändikuvandit.\nSiis läksid tootedisaini edasi õppima Madridi Euroopa Disainiinstituuti. Miks selline valik?\nArvuti taga töötamine hakkas väsitama. Tahtsin midagi oma kätega luua. Mulle on disain kogu aeg südamelähedane olnud. Kui midagi põnevat nägin, läks meel kohe rõõmsaks. See oli märk sellest, et peaksin seda eriala proovima.\nLondoni kooli sisseastumiseks pidid ette näitama portfoolio. Kui palju sa enne ülikooli kunsti olid teinud?\nEestis käisin ma kooli kõrvalt väikeses fotograafiaringis ja veidi aega ka kunstikoolis. Nii mu portfoolio tekkiski. Londoni ja ka Madridi kooli oli kõva konkurss, disainiinstituudi tootedisaini erialale pääses ainult kaksteist tudengit.\nMis oli su magistritöö teema?\nMagistritööks valmistasin keraamiliste lampide Solid Spin kollektsiooni. Sellega koos tuli välja töötada veebileht, kataloog, visiitkaardid, postkaardid, ühesõnaga kogu professionaalse arengu alge.\nNende valgustitega oled endale nime teinud. Räägi neist pisut lähemalt.\nSolid Spini lambid sündisid kujundite ja uudsete vormide otsingute käigus. Eks igaühel teki vahel kiiruga üksteise otsa visatud esemetest kuhi, näiteks töölaual raamatute peale asetatud prillid, tass, pult jne. Katsetasin oma ideed: mis juhtub siis, kui keerutada sellist kuhja ümber oma telje ja teha sellest pika säriajaga pilt, et kinni püüda ja jäädvustada pöörlemisel tekkinud kujund? Proovisin esemetega eraldi ja üksteise otsa laotult. Sain väga huvitavaid tulemusi. Nii sündisid minu keraamiliste lampide vormid.\nNüüd on need lambid maailmas tuntust kogunud. Neid on näidatud mitmel rahvusvahelisel disaininäitusel ja kajastatud meedias üle maailma. Sa oled loonud ka väikesed Solid Spini lambid neile, kellele esimesed lambid liiga suureks osutusid. Tootmise arendamine vajab ju suuri investeeringuid. Kuidas sa lampide tootmist alustasid?\nAstuda tuleb üks samm korraga. Kui kohe alguses mõelda, et vaja on seda ja teist, aga selleks pole raha, siis ei tule midagi välja. Mina alustasin lampide tootmisega Hispaanias. Üks ameeriklane nägi mu lõputööd, otsis mind üles ja soovis tellida kaks lampi. Need ei olnud müügis ega isegi tootmises, aga mõtlesin, miks mitte. Leidsin ühe keraamikastuudio, kes oli nõus need lambid valmistama. See tähendas, et tuli jälle alustada nullist: tuli teha mudelid ja elektriosad. Protsess oli pikk ja investeering esimesse tootesse tohutu. Ütlesin tellijale aja ja hinna ja ta oli nõus ootama ning osa esialgsest investeeringust kinni maksma. Järgmiste lampidega korvasin ülejäänud osa investeeringust. Üks tellimus päästis järgmise.\nKui keeruline on tootja leidmine?\nOlen Hispaanias teinud koostööd mitme tootjaga, aga lampe valmistab nüüd Itaalia ettevõte. Nad on suurepärased. Head tootjat ei ole lihtne leida.\nSinu loodud nagisüsteem Nörk võitis tänavu tootedisaini auhinna Bruno elukeskkonna toote kategoorias. Ka see on mujal maailmas huvilisi leidnud. Kuidas tulid selle idee peale ja kus sa seda toodad?\nMa elasin Madridis, kus ollakse palju aega õues. Seal on palju välitegevuse varustuse poode. Ideesähvatuse tekitas tavaline mägironija köis. Kui alpinist võib kogu keharaskusega julgelt peene köie otsas rippuda, miks mitte kasutada seda ka muuks. Kuna klassikalisel nagil on miinuseid, tegin laest rippuva nagisüsteemi, mille materjaliks on seesama nailonköis. Selle küljes on tugevast vaigust konksud, mis lukustuvad, kui riputada konksu otsa raskus. Mul on hea meel, et leidsin väiketootja Eestist. Konksud valmistab tema, aga kuna komplekteerijaid on siin raske leida, siis kokku panen toote ise.\nKaua sa seda nagi arendasid?\nSelleks kulus oma aasta. Praegu on konksus üks auk ja köis läheb sealt läbi. Esialgu mõtlesin, et kolme auguga konks on tugevam. Siis tegin kahe auguga konksu, aga katsetamise käigus murdsin selle kogemata pooleks. Taipasin, et ühe auguga konks töötab kõige paremini: seda on lihtsam liigutada, kusjuures oma funktsiooni täidab see sama hästi. Disainis ongi nii, et tuleb lihtsustada. Kui prototüüp valmis, tuli leida tootja.\nKas sa ise ka mägironimisega tegeled?\nJah, nüüd tegelen. Huvitav on see, et kõigepealt süvenesin töö tõttu tehnilisse varustusse ja ronima hakkasin alles pärast.\nKas sul on keegi, kes on turustamise enda peale võtnud?\nEi, sellega tegelen ma ise. Õppisin ju reklaami ja olen töötanud meedias. Praegu saan sellega hakkama, aga tegelikult on mul vaja inimest, kes seda tööd teeks. See võtab palju aega, ise tahan pühenduda ainult disainile.\nKas sina oleksid suutnud teha ERMi restoranile lauanõud?\nMa arvan, et kõik oleneb ajast ja kogusest. Aeg on kõige tähtsam, sest keraamika väljaarendamine on päris pikk protsess. Aga miks mitte. Ma ei ütle mitte millelegi „ei“, kui tingimused on arusaadavad ning kui tootja ja tellija mõistavad üksteist.\nMis edasi saab? Mis on praegu pooleli?\nPraegu töötan koos ühe pühendunud sadulsepaga. Arendame välja kiike ja järi. Prototüübid valmivad loodetavasti poole aasta jooksul. Need on puidust, polstrist ja kangast. Riputamissüsteem on põnev, köied on valmistatud Dyneemast, tugevast tehiskiust, mida kasutatakse merenduses.\nEestis on praegu kolme tüüpi disainereid. Kõigepealt väiketootjad, kes töötavad nii nagu sina välja oma idee järgi prototüübi, otsivad tootja ja lõpuks ka turu. Teiseks disainerid, kes teevad oma büroo ja pakuvad teenust, ning kolmandaks need, kes töötavad tootmises koosseisulise disainerina. Oled sa mõelnud asutada oma büroo?\nSelle peale pole ma mõelnud, tahaksin disainida pigem prototüüpe ja neid tootjatele Euroopas ja mujal maailmas näidata, et nood idee ära ostaksid. See on tegelikult selle äri klassikaline vorm: ostetakse ära disain ja müüakse seda disaineri nimega. Kasum läheb tootjale või uuele omanikule, disainer saab aga iga toote müügi pealt teatud protsendi.\nTootedisainerid räägivad, et kõik algab turust. Kui on toode, mida vajatakse, leidub investor, kellel on huvi ja vahendid. Siis leitakse disainer, kes selle välja mõtleb, ja tootja, kes selle valmis teeb. Millest sina alustad?\nMina pole nende tootedisaineritega nõus. Sageli me ei tea ise ka, mida vajame. Reklaamiinimesena võin öelda, et luuakse toode ja see toode tehakse niisugune, et kliendil on seda vaja.\nLampegi on sadu ja tuhandeid. Kuidas sa selle peale tulid, et teha lõputööna lamp?\nMa õppisin kontseptuaalset disaini, mille keskmes ei olnud toode, vaid idee ja selle edasiarendus. Lugu oli tähtis ja selle loo põhjal arenes kõik edasi. Ma oleksin võinud selle idee põhjal teha ka midagi muud, aga tookord tundus lamp olevat kõige mõistlikum valik. Lugu ja funktsionaalsus on mõlemad olulised. Lampe on sadu, aga kui sinna juurde on rääkida lugu, millega eristud teistest, on sul võimalus oma toodet müüa.\nSinu lambid on keraamilisest materjalist ning nagisüsteem nailonköiest ja sünteetilisest vaigust. Kas sa töötad mis tahes materjalidega?\nMaterjal võib olla ükskõik milline. Kui oleksin teadnud, et keraamika on nii keeruline, siis poleks ma seda lampi teinud. Teadmatus viib teinekord põnevate avastusteni.\nOled nüüd Eestis tagasi. Kas disaineri elu Eestis ja Hispaanias on võrreldav?\nMa arvan, et see on igal pool samasugune. Mõnel pool on lihtsam leida käsitöölist, tootja leidmine on kõikjal väga keeruline. Euroopast on tootmine kadunud ja tuleb otsida kuskilt mujalt käsitööline, kes prototüübi valmis teeb.\nKuidas sa disaineritööga ära elad? Väiketootmine on ju nii kaootiline: kunagi ei tea, kas ja kust uue tellija või ostja leiad.\nVäikesed asjad toovad leiva lauale. Mul on ehtekollektsioon Joti Knot, mida ostetakse. Need on laevaköiest ehted, mille dekoratiivsed elemendid on sünteetilisest vaigust käsitsi valmistatud ja segatud grafiidi ning alumiiniumiga. Polüetüleenist köis on tugev kui teras ja pehme kui siid. Need ehted on populaarsed.\nDisainis ongi nii, et on ikoonilised tooted, mille järgi sind tuntakse ja mida tuleb vastavalt tellija soovile toota, ning teised tooted, mille müük läheb hästi. Tahaks loota, et kulub neli-viis aastat ja siis muutub elu stabiilseks.


Kasutaja:Raamaturott/Carlos Fuentes – Vikipeedia\n1960. ja 1970. aastatel sai Fuentes tänu oma teostele ja poliitilistele kommentaaridele hispaaniakeelsete maade üheks kõige tuntumaks intellektuaaliks. Pärast romaani "Terra Nostra" ilmumist 1975. aastal hakkas Mehhiko valitsus tunnustama Fuentese ülemaailmset tuntust ning ta paluti taas avalikku teenistusse. 1975. aastal sai ta Mehhiko suursaadikuks Prantsusmaal. Ta astust ametist tagasi 1977. aastal protestiks José López Portillo võimule tulekuga Mehhikos. Ta oli pettunud valitsuses, kes oli nimetanud riigi endise presidendi Gustavo Diaz Ordaz määrati suursaadikuks Hispaanias. Fuentes sõnas, et ta ei saa töötada koos inimesega, kes oli tellinud õpilaste verevalamise (Tlatelolco massimõrv Méxicos 1968. aastal).\nPärit leheküljelt "https://et.wikipedia.org/w/index.php?title=Kasutaja:Raamaturott/Carlos_Fuentes&oldid=5165600"\nSelle lehekülje viimane muutmine: 12:37, 9. detsember 2018.


Põlevkivikonverents "Põlevkivi 100+"\nKonverentsi eesmärk oli tuua kokku erinevaid osapooli - teadlasi, ettevõtjaid, poliitikakujundajaid, omavalitsuste esindajaid, insenere jt, et arutada ühiselt põlevkivisektoris aktuaalsetel teemadel. VIII põlevkivikonverents oli pühendatud nii põlevkivitööstuse tulevikule kui ka 100 aasta möödumisele põlevkivi kaevandamise algusest.\nKonverentsi päevakava ja tehtud ettekannetega saate tutvuda meie kodulehe kaudu.\nKohtla-Järve Kultuurikeskus, 19. november 2015\nKonverentsi eesmärk on tuua kokku erinevaid osapooli - teadlasi, ettevõtjaid, poliitikakujundajaid, omavalituste esindajaid jt, et arutada ühiselt põlevkivisektoris aktuaalsetel teemadel.\nPõlevkivikonverents keskendub sektori ettevõtete ees seisvatele väljakutsetele aga ka võimalustele ettevõtlusega tegelemiseks põlevkivivaldkonnas.\nKonverents "Põlevkivi tulevik – innovatsioon"\nJõhvi Kontserdimaja, 14. november 2013\nAnda ülevaade innovaatilistest tehnoloogiatest ja nende rakendamise põlevkivi energeetikas, põlevkivitööstuses ja muudes valdkondades ning hariduse toetavast rollist selles. Ühiselt arutada ja jagada kogemusi, kuidas integreerida energeetika ja keemia innovaatilised tehnoloogiad, haridus, majandustegevus, aidata kaasa maailma kujunemisele ning uusi tehnoloogiaid rakendades liikuda suurema innovatsiooni poole. Tagasi tulevikku?\nKonverents "Põlevkivi – kelle rikkus?"\nJõhvi Kontserdimaja, 15. november 2012\n15. novembril 2012 Jõhvi Kontserdimajas konverents "Põlevkivi– kelle rikkus?", kell 10.00-16.00. Põlevkivi ressurss ja kompetents. Kas põlevkivi kasutamine on majanduslikult tasuv? Küsimused ja vastused, värsked lahendused jne.\nKonverents "Tasakaal põlevkivi majandamisel"\nJõhvi Kontserdimaja, 13. november 2014\n13. novembril 2014 Jõhvi Kontserdimajas konverents "Tasakaal põlevkivi majandamisel", kell 10.00-16.30. Konverentsil osales kokku ligi 230 inimest ja selle korraldamist toetas Euroopa Liidu Regionaalarengu Fond. VI Põlevkivi konverentsil keskenduti põlevkivitööstuse majandusmudelile, tööstusharu keskkonnamõjudele ja inseneride järelkasvule. Ettekannetega esinesid riigi, ettevõtete, ülikoolide ja teadusasutuste esindajad ning arvamusliidrid.\nKonverents "Põlevkivi - võimalused koostööks"\nKonverents "Innovaatilised lahendused ja säästvad tehnoloogiad"\nKonverents "Põlevkivi kaevandamise, töötlemise ja hariduse perspektiivid"\nSa asud siin: Üritused


Sotsiaaldemokraadid: lapsetoetus peab vaesuses peredele alles jääma - Riigikogu\nSotsiaaldemokraadid: lapsetoetus peab vaesuses peredele alles jääma\n19.01.2012 / Fraktsioonide pressiteated, Sotsiaaldemokraatliku Erakonna fraktsioon\nSotsiaaldemokraadid tahavad täna riigikogus algatatud eelnõuga teha lõpu ebaõiglasele olukorrale, kus riik on jätnud vaesuses ja süvavaesuses elavad pered sisuliselt ilma lapsetoetuseta.\nSotsiaalhoolekande seaduse muudatus hoiab jõustudes lahus lapsetoetuste ja toimetulekutoetuste maksmise, leevendades nii tuhandete puudustkannatavate perede elu-olu.\n„Valitsusliidu poliitikuid räägivad aastaid, et lapsetoetused tuleb muuta vajaduspõhiseks. Samas on nad lükanud korduvalt tagasi sotsiaaldemokraatide ettepaneku toetada pisutki kõige enam abi vajavaid lapsi. Selline käitumine on hädasolijate suhtes ülimalt silmakirjalik,“ ütles sotsiaalkomisjoni liige Heljo Pikhof. „Viimane aeg on lõpetada vastuolu, kus lapsetoetus arvestatakse vanemate sissetuleku hulka, mille võrra makstakse vähem toimetulekutoetust. Lapsetoetused peavad jõudma kitsikuses peredeni.“\nPikhofi sõnul peab toimetulekutoetust saava pere esimene liige täna hakkama saama 76,7 euro, iga järgmine pereliige aga 61,36 euroga kuus. „Sellest kasinast summast peab jaguma nii toidule, riietusele, jalanõudele kui muudele kaupadele. On lubamatu, et paljud Eesti lapsed peavad elama nii viletsates oludes,“ sõnas Pikhof.\nValitsus on sotsiaaldemokraatide samasisulisele eelnõu mittetoetamist põhjendanud sellega, et „lisaraha võimaldamine“ ei motiveeri inimesi tööd otsima. „See väide lonkab kahte jalga. Esiteks on lastetoetuste eesmärgiks tagada lastega peredele laste hooldamise, kasvatamise ja õppimisega seotud kulutuste osaline hüvitamine. Teiseks käivad paljud toimetulekutoetuse saajad tööl. Probleemiks on madalad palgad,“ rääkis Pikhof.


Kas homne raevupäev viskab nafta hinna lakke? - Logistikauudised\nAutor: Raivo Sormunen • 10. märts 2011\nRatsionaalne pool investoritest võib mõelda, et tegemist on tõenäoliselt Saudi Araabia teismeliste aktsiooniga. On ju tervelt pooled naftarikka riigi elanikest vähem kui 18aastased.\nSamas räägitakse raevupäevadest välismeedias viimastel päevadel päris palju ning ka spekulandid on panustanud selle päeva toimumise võimalikele tagajärgedele üksjagu raha. Ning põhjust on.\nKõik selle nimel, et riigis rahutusi ära hoida. "Nafta hind liigub üles, meeldib see sulle või mitte," ütles uudisteagentuurile Bloomberg Swiss Asia Capitali investeeringute juht Juerg Kiener. "Kui Saudi Araabias tekivad probleemid, siis on jama majas. Nad käisid välja 30 miljardit dollarit, seega ostsid nad tõenäoliselt aega, kuid ma ei näe, et see oleks probleemid lahendanud," lisas ta.\nTeadmatus paneb investoreid mängima utoopiliste hindadega. Nii näiteks on sõlmitud New Yorgi kaubabörsil kaheksa tuhat 17. mail lõppevat nafta ostuoptsioonilepingut 200dollarilise tehinguhinnaga. See on võrreldes praeguse turuhinnaga (New Yorgis 104,8 dollarit) ligi kaks korda kõrgem hinnatase ning ületab ka 2008. aasta suvel saavutatud ajaloolist rekordhinda enam kui poolesaja dollariga.\n"Kui sa vaatad volatiilsust (nafta hinna kõikuvust) ja viimase kuu jooksul ostuoptsioonidesse liikunud raha juurdekasvu, siis saame oletada, et turuosalised on mures nafta hinna tõusu pärast," märkis Barclaysi tooraineanalüütik Yingxi Yu.\nMõistmaks, et asi võib veel kõvasti hullemaks minna, tuleb heita pilk ajalukku. Nii näiteks tõusis 20 aastat tagasi, 1990–91 Lahesõja ajal nafta hind kahe kuuga tervelt 130 protsendi võrra.\nInvestorid närvilisemad kui paarkümmend aastat tagasi. Lahesõjaga võrdleb olukorda ka Nomura Securities, mille 23. veebruaril avaldatud analüüsi kohaselt võib kõige mustema stsenaariumi kohaselt tõusta naftabarreli hind 220 dollarini. Jaapani investeerimispank ei hoiata aga niivõrd Saudi Araabia tootmiskatkestuste, kuivõrd võimaliku kaose eest Alžeerias.\nEhkki Lahesõda toimus piirkonnas, kus asuvad nii võimsad naftariigid nagu Saudi Araabia, Kuiveit, Iraan, Iraak, tuleb arvestada sellega, et toona polnud turgudel praktiliselt üldse närvilist ja spekulatiivset raha kui praegu.


Postitas tirtsikas - 22.03.2006 12:16\nVormsil käimise alguses - päikesepaiste, selge taevas (mis läks üle vahelduvaks pilvisuseks või hoopis pilvisuseks) ja natuke üle normi-tugev tuul.\nMinu jaoks oli väga huvitav näha prügimaju. Neilt, kes rohkem Vormsil käinud olid, sain teada, et kunagi olid need nii puhtad, et seal sai ööbida.\nLoe veel - Vormsil\nPostitas wher2go - 20.03.2006 22:52\nSee nädalavahetus läks tormiliselt sõna otseses mõttes.\nVt pilte ka.\nVaatamata ilmahoiatustele eelmisel õhtul startisime Reisijututoa seltskonnaga pühapäeva hommikul kell 10 Vormsi suunas. Ilm oli nagu Islandil - ühel hetkel päike, järgmisel paks lumetorm, siis vihm, siis jäätumine, siis sula jne. ja nii terve tee kuni Haapsaluni. Siis, nagu tellitult, kiskus jälle klaariks. Mere äärde jõudes oli jäätee lahti ja mõlemas suunas vilgas liiklus käis. Tuisk oli aga juba alanud - kohati oli pakse vaalusid, kuid need minnes ei takistanud.\nKäisime kõigepealt Vormsi "8" idapoolsema aasa läbi - vaid Tiby külas oli mingit suuremat liikumist, muidu aga oli üsna vaikne ja rahulik. Geopeituse aaret ei hakanud otsima, ehkki kellegi jäljed läksid 2,7 km pealt õiges suunas. Proovisime enne pimedat ikka saare läbi käia.\nLoe veel - Orkaaniga Vormsil\nJääd mööda Hiiumaale\nPostitas wher2go - 05.03.2006 15:55\nKuna Hiiumaale oli muidu ka asja, siis ühitasime selle ajaga, millal sinna sai jääteed mööda.\nPildid muidugi ka - vt galeriist.\nAega oli napilt, sest jäätee Rohukülast Hiiumaale oli avatud vaid valgel ajal ja ega seda märsti alguses veel väga palju polegi... olime esimeste seas kohal ja alles Opera Miniga mobiilist Maanteeameti lehele vaadates avastasime, et just on tee avatud. Hommikul oli veel kindel info, et jäätee on kinni.\nLoe veel - Jääd mööda Hiiumaale\nPostitas Leelo - 01.02.2006 13:03\nMatkapäevik ühest toredast reisist Norrasse aastal 2004.\nVastuse küsimusele miks ei tohi telkida jõe ääres saate kohe kindlasti !\nLoe veel - http://www.norra2004.blogspot.com/\nPostitas wher2go - 21.10.2005 17:36\nNorra on parasjagu nii kaugel, et sinna jõudmiseks tundub igasugune transpordivahend mõistlik – alates jalgrattast ja lõpetades lennukiga. Vahele jäävad veel rongid, bussid, autod, laevad, mis kõik aitavad Norrasse mugavalt jõuda. Arvestades Norra kallidusega, võtavad sinna sõitvad autoga pered kaasa ka kogu elamise – et odavamate Eesti konservide peal läbi ajada, sest norrakad suhtuvad vabas looduses pikniku pidamisse soosivalt ja on selleks maalilistesse kohtadesse ohtralt võimalusi loonud.\nhttp://www.visitnorway.com - üldinfo\nLoe veel - Heaolu fjordides\nReisijututuba käis Lätis Jaani vaatamas\nPostitas wher2go - 26.06.2005 13:08\nSigulda, tammepärjad ja Läti disko. Siin on suured pühad. Maasikad on valmis, meri soe.\nVt ka Reisijututoa pildigaleriid Siguldast.\nSigulda atraktsioonidest Äripäevas (tasuline)\nÖöbima jäime kõigepealt Eesti piiri lähedale Häädemeeste kanti, et järgmine hommik juba täiega Lätis olla. Kuna seal oli ka üks geopeituse aare, asusime ööhämaruses seda ühe puhkepaiga terrotooriumilt otsima. Seal käis koolilaste lõpupidu (ehk orgia). Mõni oli päris purjus, kuid õnneks keegi uurima ei tulnud, et mida need võõrad tüübid keset laagrit põõsaste alt otsivad. Kui aare leitud ja ära läksime, lähenes keegi siiski meie poole ja jäi natuke maad eemal seisma, öeldes: "Kurat, need pole ju need. Aga kes raisk mind siis näkku lõi?"\nLoe veel - Reisijututuba käis Lätis Jaani vaatamas\nReisijututuba võttis ette Norra-reisi\nPostitas wher2go - 10.05.2005 17:28\nVaata ka Norra fotobloogi...\nNiisiis, seadsime sammud (rattad) Järvamaa poole, kus teatavasti asub Norra. Lähenetud sai lõuna poolt, sest nii on põnevam.\nSinnakanti jääb ka Endla looduskaitseala idaserv, mille kõige iseloomulikumad matkamagnetid on allikad. Kui kuskile kopp või labidas maasse löödi, siis purskas maast vesi välja - nii nagu juhtus nõukogude ajal Oostriku jõe ääres ja mõisa-ajal samuti sama jõe servas. Puurauk purskab siiamaani ja kraavihallide poolt tabatud veesoon ehk Valtri kaev pulbitseb tee ääres samuti.\nLoe veel - Reisijututuba võttis ette Norra-reisi\nPostitas wher2go - 28.03.2005 16:30\nNüüd siis on lihavõtt Rannarootsis läbi saanud ja kõigest lähemalt...\nNagu piltidelt näha, oli tegus nädalalõpp juba reedest alates.\n1. vaatus. Läänepoolne osa.\nAlustasime Haapsalust, kus külalisega Saksamaalt/Soomest tutvusime piiskopilossiga. Mudad ja veed olid lossiõuel juba valla. Turiste liikus kah müüride vahel juba nagu suvisel tipphooajal. Rannapromenaad oli aga tühi. Sealt nägime, et jää, kuigi vesine, kandis ja jäätee seega ehk ka on veel avatud.\nLoe veel - Reisijututuba Rannarootsis\nUdmurdimaa linke ja reisikirjeldusi\nPostitas wher2go - 16.08.2004 11:36\nAutoga läbi Venemaa, ökoturistina Udmurdimaal, kaameliga ja ilma - Kauksi Ülle reisikiri automatkast.\nLoitsija Udmurdi leheküljed\nNatuke Udmurdi kaarte...\nTsibihärblästega Udmurdimaale, reisikiri\nLoe veel - Udmurdimaa linke ja reisikirjeldusi\nRing Saksamaal (Rostock-Rostock)\nPostitas OnuRemus - 14.08.2004 14:38\nUkerdasime tiiru mööda Saksamaad. Võiks öelda, et õppisime reisimist, sest põhiline, mis sai selgeks - liiga palju ei tohi korraga ette võtta. Üritasime kahe nädalaga Saksamaale tiiru peale teha, aga lõpp muutus lihtsalt kihutamiseks, et õigeks ajaks sadamasse jõuda.\nMõned punktid, mida ma enda jaoks meelde jätsin:\n1. Pole mingit mõtet Saksamaale söögikraami kaasa võtta. Ostes odavatest kauplusekettidest (Lidl, Aldi), on hinnavahe eestiga olematu.\nLoe veel - Ring Saksamaal (Rostock-Rostock)


VE: Ehlvest, Jaan - Eesti tippmaletaja - www.virumaa.ee\n« VE: Tätte, Jaan – merekihus näitleja,\nVE: Metsaröövlid »\nVE: Ehlvest, Jaan – Eesti tippmaletaja\nJaan Ehlvest võitis 31. World Openi !\nJaan Ehlvest jätkab oma Ameerika turneed väga edukalt. Võtnud osa Masters and Future Masters turniirilt, võistles ta edasi maailma suurimal lahtisel turniiril – World Openil, mis oli järjekorras 31. ja toimus Phildelphias.\nWorld Open Jaan Ehlvest jäi väga tugevas konkurentsis 7 punktiga üheksast jagama 1.-10. kohta koos Ilja Smirini (2815), Alexander Onischuki (2714), Leonid G. Yudasini (2692), Alexander Goldini (2674), Alexander Shabalovi (2644), Alek Woijtkiewiczi (2619), Gennadi Zaitshiki (2605), Nazar Firmani (2555) ja Babakouly Annakoviga (2527). Ehlvest võitis viis ja viigistas neli mängu. Uute reeglite kohaselt mängisid kaks kõige paremate koefitsentide omanikku lisapartii. Osutus, et koefitsendid olid teistest paremad Jaan Ehlvestil ja Ilja Smirinil. Lisapartii mängiti 500 dollari peale, kusjuures valgetel oli aega 6 ja mustadel 5 minutit. Kuna Ehlvestil oli koefitsent parem kui Smirinil, valis tema värvid ja ta otsustas mustade kasuks. Mäng lõppes viigiga, mis reeglite järgi andis võidu mustadele. Ehlvesti võidusummaks jäi lõpuks 3550 dollarit, kõigil ülejäänud üheksal kohajagajal 3050 dollarit.\nMasters and Future Masters toimus 10 osavõtjaga ja mängiti 5 vooru. Võitis Rashid Ziatdinov 4 punktiga. Jaan Ehlvest jäi 3.5 punktiga 2.-3. kohta koos Darmen Sadvakasoviga.


BCAA High Class Micro-Instant Juice aminohapped 500 g Amix Nutrition osta siin\nBCAA High Class Micro-Instant Juice aminohapped 500 g\nAmix Nutrition BCAA High Class Micro-Instant Juice aminohapped 500 g\nVali Maitse grapefruit\tfruit punch\nAmixTM BCAA Micro Instant Juice aminohape\nToidulisand magustajatega pulbris\nNetokogus 500 gr\nAmixTM BCAA Micro Instant Juice on kõrge BCAA kontsentratsiooniga toode, mis ei sisalda ebavajalikke täiteaineid. See on spetsiaalselt välja töötatud, et pakkuda ideaalselt lahustuvat, maitsvat ja värskendavat jooki.\nBCAA Micro Instant Juice on kõrgkvaliteetse supermikroniseeritud 2:1:1 vahekorras BCAA allikaks. BCAA aminohapped on valgu ehitusmaterjaliks ja soodustavad seega lihaskasvu ja selle säilitamist. Nende asendamatute aminohapete (L-leutsiin, L-isoleutsiin, L-valiin) kombinatsioon moodustab ligikaudu 33% kogu lihasvalgust.\nSisaldab ka B6 vitamiini\nSoovituslik tarbimine: segada 2 mõõdulusikat (10g) 300-400ml veega ja juua koheselt pärast füüsilist pingutust. Maitse intensiivsuse reguleerimiseks muutke kasutatava vee kogust. Tarbida koheselt pärast valmistamist. Tarbida 10g päevas.\nToitumisalane teave: 100 gr Ühe serveeringu kohta 10 gr\nEnergia 1300,1 kJ/306,2 kcal 130 kJ/30,6 kcal\nRasvad < 1 g < 0,1 g\nMillest küllastunud < 0,5 gr <0 gr\nSüsivesikud 6,1 gr 0,6 gr\nMillest suhkrud < 1 gr < 0,1 gr\nValgud 68,2 gr 6,8 gr\nSool < 1 gr < 0,1 gr\nBCAA Hargnenud ahelaga aminohapped 70 gr 7 000 mg\nL-Leutsiin 35 gr 3 500 mg\nL-Isoleutsiin 17,5 gr 1 750 mg\nL-Valiin 17,5 gr 1 750 mg\nVitamiin B6 25 mg 2,5 mg\nKoostisosad: L- Leutsiin, L-Isoleutsiin, L-Valiin, happesuse regulaatorid: sidrunhape E330, õunhape, naatriumtsitraat E331; paksendaja: ksantaankumm; aroom, magustajad: sukraloos (E955), atsesulfaam-kaalium E950; paakumisvastane aine: silikoondioksiid; emulgaator: soja letsitiin; värvained: (ananassi maitse: kurkumiin; lemon-lime: kukrumiin; fruit punch: peedi ekstrakt; apelsin: kurkumiin ja peedi ekstrakt; green Apple: tartrasiin ja patentsinine E131; grapefruit: peediekstrakt ja kurkumiin; black Cherry: peediekstrakt; watermelon: klorofüllini; raspberry lemonade: peediekstrakt; forest fruit: peediekstrakt); püriidoksiin hüdrokloriid (Vitamiin B6).\nTegemist on toidulisandiga. Toidulisandid ei asenda mitmekesist toitumist.\nToode pole mõeldud kasutamiseks lastele. Hoida lastele kättesaadamatus kohas.\nHoiustada otsese päikesevalguse eest varjatuna, temperatuuril kuni 25°C, pimedas ja kuivas kohas.\nAllergeeni hoiatus: Võib sisaldada muna, gluteeni, koorikloomade ja pähklite jälgi.\nBCAA High Class Micro-Instant Juice aminohapped 500 g arvamused\nAmixPro® BCAA 4: 1: 1 150 tabletti\nBCAA + glutamiin 200 g\n22.00€ 28.00€ Maksudeta:18.33€\nBCAA 2-1-1 500 g\nBCAA 20:1:1 Xplode powder 200 g\nBCAA 2:1:1 aminohapete kompleks 400 g